CELEX: 21997D0904(04)
Language: hr
Date: 1997-05-06 00:00:00
Title: Odluka Zajedničkog odbora EGP-a br. 24/97 od 6. svibnja 1997. o izmjeni Priloga XIII. (Promet) Sporazumu o EGP-u

11/Sv. 010
            
            
               HR
            
            
               Službeni list Europske unije
            
            
               34
            
         21997D0904(04)
   
               L 242/72
            
            
               SLUŽBENI LIST EUROPSKE UNIJE
            
            
               06.05.1997.
            
         
      ODLUKA ZAJEDNIČKOG ODBORA EGP-a
   br. 24/97
   od 6. svibnja 1997.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, u daljnjem tekstu „Sporazum”, a posebno njegov članak 98.,
   budući da je Prilog XIII. Sporazumu izmijenjen Odlukom Zajedničkog odbora EGP-a br. 17/97 (1);
   budući da Direktivu Vijeća 96/53/EZ od 25. srpnja 1996. o utvrđivanju najveće dopuštene dimenzije u domaćem i međunarodnom prometu te najveće dopuštene mase u međunarodnom prometu za određena cestovna vozila koja prometuju unutar Zajednice (2), treba inkorporirati u Sporazum;
   budući da Direktiva Vijeća 96/53/EZ stavlja izvan snage, s učinkom od 17. rujna 1997., Direktivu Vijeća 85/3/EEZ od 19. prosinca 1984. o težinama, dimenzijama i određenim drugim tehničkim karakteristikama određenih cestovnih vozila (3) i njezine kasnije izmjene i Direktivu Vijeća 86/364/EEZ od 24. srpnja 1986. koja se odnosi na dokaz sukladnosti vozila s Direktivom 85/3/EEZ o težinama, dimenzijama i određenim drugim tehničkim karakteristikama određenih cestovnih vozila (4) koje su uključene u Sporazum i koje se stoga moraju izbrisati iz Sporazuma s učinkom od istog datuma,
   ODLUČIO JE:
   Članak 1.
   Iza točke 15. (Direktiva Vijeća 86/364/EEZ) u Prilogu XIII. Sporazumu umeće se sljedeća točka:
   
               „15.a
            
            
               
                  396 L 0053: Direktiva Vijeća 96/53/EZ od 25. srpnja 1996. o utvrđivanju najveće dopuštene dimenzije u domaćem i međunarodnom prometu te najveće dopuštene mase u međunarodnom prometu za određena cestovna vozila koja prometuju unutar Zajednice (SL L 235, 17.9.1996., str. 59.)”.
            
         Članak 2.
   Tekst točke 14. (Direktiva Vijeća 85/3/EEZ) i tekst točke 15. (Direktiva Vijeća 86/364/EEZ) briše se s učinkom od 17. rujna 1997.
   Članak 3.
   Tekstovi Direktive Vijeća 96/53/EZ na islandskom i norveškom jeziku koji su priloženi odnosnim jezičnim inačicama ove Odluke, vjerodostojni su.
   Članak 4.
   Ova Odluka stupa na snagu 7. svibnja 1997., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 5.
   Ova se Odluka objavljuje u Odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 6. svibnja 1997.
      
         
            Za Zajednički odbor EGP-a
         
         
            Predsjednik
         
         C. DAY
         
      
   
   
      (1)  Još nije objavljeno u Službenom listu.
   
      (2)  SL L 235, 17.9.1996., str. 59.
   
      (3)  SL L 2, 3.1.1985., str. 14.
   
      (4)  SL L 221, 7.8.1986., str. 48.